**Datum: 19.12.2022.**  **SAOPŠTENJE ZA MEDIJE**

**Osmijeh na licima djece povodom Svetog Nikole**

*Tradicionalni praznični pokloni za najmlađe*

Povodom praznika Svetog Nikole, predstavnici m:tel-a uručili su prigodne nikoljdanske paketiće mališanima, štićenicima Dječijeg doma "Rada Vranješević" u Banjaluci, najmlađima predškolske ustanove ,,Sveta Evgenija, carica Milica“ u Trebinju i humanitarnoj organizaciji “Budimo ljudi”. Ove godine, paketići su podijeljeni i jednom broju socijalno ugroženih porodica sa područja opština Istočno Sarajevo, Foča i Trebinje.

Tako je i u 2022. godini nastavljena tradicija darivanja nikoljdanskih paketića koju m:tel godinama unazad njeguje.

Kako su i dalje na snazi posebne mjere zaštite od virusa korona, i ove godine nije bilo organizovanih posjeta pomenutim ustanovama. Uprkos tome, dječaci i djevojčice su poručili da zahvaljuju na prigodnim paketićima i poklonima.

Uz Svetog Nikolu povezani su brojni narodni običaji darivanja djece, podsjećaju u m:tel-u, proširujući tako krug prijatelja kojima je doživljaj radosti darivanja itekako potreban.